Навучэнцы пазнаёміліся з развіццём беларускага кнігадрукавання ў кантэксце сусветнай гісторыі кнігі, з сучаснымі тэндэнцыямі сусветнай і айчыннай выдавецкай дзейнасці, гісторыяй бібліятэкі. У выставачнай зале Музея кнігі Нацыянальнай бібліятэкі было прадстаўлена больш за трыста ўнікальных кніжных помнікаў з фондаў Нацыянальнай бібліятэкі Беларусі: рукапісныя і старадрукаваныя кнігі, рэдкія кнігі XIX—XX стст. Сярод экспанатаў знаходзіцца жамчужына калекцыі — кнігі Бібліі (1517—1519) беларускага першадрукара Францыска Скарыны. Навучэнцы таксама змаглі на практыцы пазнаёміцца з працай па пошуку неабходнай інфармацыі.